НЧ“ХРИСТО БОТЕВ 2016“ с. СЛАТИНА

 Д О К Л А Д

 З а д е й н о с т а з а 2021 г.

 Със своята дейност през отчетната година се стремихме да работим за развитието и обогатяването на културния живот на хората от селото, да запазим и развием обичаите на българския народ, в неговото етническо разнообразие, с цел възпитаване и утвърждаване на националното самосъзнание. Съществен принос в това отношение има певческата група с ръководител Николина Сергеева. Те бяха в основата на всички мероприятия. Съществена страна на читалищната дейност е библиотечната. Най- традиционната дейност на читалището от неговото създаване е тази на читалищната библиотека. Тя попълва фонда си предимно от дарения. Тя успешно продължава да е място за широк достъп на читатели, желаещи да получат познание, и да отговаря на съвременните тенденции, да бъде информационен център. Днес нашето читалище продължава да изпълнява дейност в полза на културните нужди на обществото. Основната роля на читалището е да осъществява културен живот и приобщаване на хората и най-вече подрастващото поколение към постиженията на изкуството и културата. Да работи за запазване на обичаите и традициите на българския народ и утвърждаване на националното самосъзнание. Да организира и участва в инициативи като: фестивали, събори, тържества и други на местно и национално ниво.

 2021 г. бе трудна година за всички , година съпроводена от много изпитания във всички сфери на обществения живот, но изпълнена с надежди за всички свързани по някакъв начин с НЧ “Христо Ботев 2016“. Какво успяхме да постигнем през изминалата година въпреки, че трябваше да спазваме мерките, които бяха предприемани, ние се стремяхме да поддържаме духовния живот в нашето населено място и да бъдем близо до нашите читатели и потребители, до цялата местна общност. През изминалата година обявената епидемична обстановка се отрази и на нашето читалище. През всичкото време на пандемията основно функционираше библиотеката, докато всички други форми бяха спрени. Всички читатели бяха обслужвани при строго спазване на противоепидемичните мерки. Фонда бе обогатен.

 През годината певческата група започна репетиции още през м. април. Тя има много грамоти от участията си във фестивалите. Макар и с намален състав от 8 човека, работи сплотено и се представя много добре във всичките си участия.

 През отчетния период се организираха различни мероприятия. Хронологично можем да посочим следните събития:

* 8 ми март
* Курбан на селото
* Изработване на мартеници и закичване на съселяните
* Еньовден
* Земляческа среща
* Фолклорен празник „Пъстра плетеница“ с. Черкаски
* Фолклорен събор „ Богородица в Бързия“ с. Бързия
* Празник на гр. Берковица

 Изготвил:

 /Албена Ангелова/